Emil Boc

Emil Boc (s. 6. syyskuuta 1966) on romanialainen poliitikko ja maansa pääministeri joulukuusta 2008 helmikuuhun 2012Yle uutiset viitattu 6.2.2012. Sitä ennen hän toimi kesäkuusta 2004 Cluj-Napocan pormestarina ja joulukuusta 2004 Partidul Democrat-Liberal-puolueen (PD-L) johtajana.

Boc on syntyisin Răchiţelen kylästä Clujista. Boc on opiskellut historiaa ja filosofiaa Clujissa ja väitteli tohtoriksi 2000.

Hän lähti valtakunnanpolitiikkaan 2003, kun hänet valittiin Traian Băsescun ehdotuksesta Demokraattisen puolueen puoluesihteeriksi. Vuonna 2004 hänet valittiin Cluj-Napocan pormestariksi. Hän voitti 12 vuotta kaupunkia johtaneen nationalisti Gheorghe Funarin.

Demokraattinen puolue yhdistyi tammikuussa 2008 Partidul Liberal Democratin kanssa, joka oli Theodor Stolojanin seuraajien Liberaalipuolueesta eronnut ryhmä, muodostaen Partidul Democrat-Liberalin (PD-L).

Marraskuun 2008 parlamenttivaalien jälkeen presidentti Băsescu nimitti aluksi demokraatti-liberaalien Stolojanin hallituksenmuodostajaksi, mutta hän luopui tehtävästä ja Băsescu nimitti Bocin. Hallitus muodostettiin kahden suurimman voittajapuolueen, demokraatti-liberaalien ja sosiaalidemokraattien kesken, joilla on noin 70 % osuus parlamentin paikoista. Parlamentti vahvisti hallituksen nimityksen 22. joulukuuta 2008.

Hallitus hajosi 1. lokakuuta 2009 kun sosiaalidemokraatit jättivät sen. Boc erotti sosiaalidemokraattien sisäministeri Dan Nican, kun tämä arvaili marraskuun presidentinvaaleissa yritettävän vaalivilppiä Traian Basescun valitsemiseksi uudelleen. Koko Mircea Geoanăn johtama sosiaalidemokraattinen puolue jätti tämän jälkeen hallituksen solidaarisuudesta Nicaa kohtaan.http://www.hs.fi/ulkomaat/artikkeli/Romanian+hallitus+kaatui/1135249728250 
Hallitus kaatui tämän jälkeen epäluottamuslauseeseen 13. lokakuuta 2009.http://www.iltasanomat.fi/uutiset/ulkomaat/uutinen.asp?id=1740639 

Presidentti Băsescu nimitti tämän jälkeen hallituksenmuodostajaksi Lucian Croitorun, joka ei kyennyt kokoamaan uutta hallitusta. Joulukuussa 2009 Băsescu nimitti Bocin uudelleen muodostamaan uuden hallituksen.http://www.hs.fi/ulkomaat/artikkeli/P%C3%A4%C3%A4ministeri+Boc+saa+yritt%C3%A4%C3%A4+Romaniaan+uutta+hallitusta/1135251543937 

Kesällä 2010 Bocin hallitus joutui tekemään vaikeita säästötoimia. Selvittyään vasemmiston epäluottamuslauseesta sen tarkoitus oli leikata julkisen sektorin palkkoja 25 % ja eläkkeitä 15 %, IMF:n ja EU:n kanssa tehtyjen sopimusten mukaisesti, tavoitteena saada seuraava maksuerä 20 miljardin lainasta. Ammattiyhdistysten jäsenet ja eläkeläiset protestoivat parlamentin ulkopuolella ja vaativat pääministerin ja presidentin eroa.http://www.hrt.hr/index.php?id=48&tx_ttnews[tt_news]=76957&cHash=3e22c58917

Uudet suuret mielenosoitukset hallitusta ja presidenttiä vastaan alkoivat tammikuussa 2012.http://yle.fi/uutiset/teemat/velkakriisi/2012/01/romaniassa_tuhannet_kapinoivat_saastoja_vastaan_3179911.html
23.1.2012 Boc erotti ulkoministeri Teodor Baconschin tämän haukuttua mielenosoittajia roskajoukoksi.http://yle.fi/uutiset/ulkomaat/2012/01/romanian_paaministeri_hermostui_ulkoministerin_puheista_3197667.html Hän itse ilmoitti lopulta eroavansa 6.2.2012.

Lähteet

 Aiheesta muualla 

Boc
Boc
Boc
Luokka:Transilvanian historia